CELEX: 31973R1787
Language: el
Date: 1973-06-25 00:00:00
Title: Κανονισμός (ΕΟΚ) αριθ. 1787/73 τού Συμβουλίου τής 25ης Ιουνίου 1973 περί τροποποιήσεως τού κανονισμού (ΕΟΚ) αριθ. 1463/70 «περί καθιερώσεως συσκευής ελέγχου στόν τομέα τών οδικών μεταφορών»

Avis juridique important

|

31973R1787

Κανονισμός (ΕΟΚ) αριθ. 1787/73 τού Συμβουλίου τής 25ης Ιουνίου 1973 περί τροποποιήσεως τού κανονισμού (ΕΟΚ) αριθ. 1463/70 «περί καθιερώσεως συσκευής ελέγχου στόν τομέα τών οδικών μεταφορών»  

Επίσημη Εφημερίδα αριθ. L 181 της 04/07/1973 σ. 0001 - 0002 Ελληνική ειδική έκδοση: Κεφάλαιο 07 τόμος 1 σ. 0217  Ισπανική ειδική έκδοση: Κεφάλαιο 07 τόμος 2 σ. 0007  Πορτογαλική ειδική έκδοση : Κεφάλαιο 07 τόμος 2 σ. 0007 

ΚΑΝΟΝΙΣΜΟΣ (ΕΟΚ) αριθ. 1787/73 ΤΟΥ ΣΥΜΒΟΥΛΙΟΥ της 25ης Ιουνίου 1973 περί τροποποιήσεως του κανονισμού (ΕΟΚ) αριθ. 1463/70 "περί καθιερώσεως συσκευής ελέγχου στον τομέα των οδικών μεταφορών"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 75,  την πρόταση της Επιτροπής,  τη γνώμη της Συνελεύσεως,  τη γνώμη της Οικονομικής και Κοινωνικής Επιτροπής,  Εκτιμώντας:  ότι ορισμένα Κράτη μέλη πληροφόρησαν την Επιτροπή ότι προτίθενται να ασκήσουν το δικαίωμα που τους παρέχεται δυνάμει του άρθρου 20 παράγραφος 1 του κανονισμού (ΕΟΚ) αριθ. 1463/70(1), βάσει του οποίου κάθε Κράτος μέλος δύναται να καθορίσει, για τη  μεταβατική περίοδο που προηγείται της υποχρεωτικής καθιερώσεως συσκευής ελέγχου η οποία πληροί τους όρους του ανωτέρω κανονισμού, την τοποθέτηση και χρησιμοποίηση συσκευής ελέγχου ενός τύπου που έχει εγκριθεί σε εθνικά πλαίσια- ότι όταν τα Κράτη μέλη ασκήσουν το ανωτέρω δικαίωμα, η συσκευή ενός τύπου που έχει εγκριθεί σε εθνικά πλαίσια είναι δυνατό να συνεχίσει να χρησιμοποιείται μέχρι την 31η Δεκεμβρίου 1979, σύμφωνα με την εξαίρεση που προβλέπεται στο άρθρο 20 παράγραφος 2  του κανονισμού (ΕΟΚ) αριθ. 1463/70, πλην των οχημάτων που ενεγράφησαν για πρώτη φορά την ή μετά την 1η Ιανουαρίου 1975, ή εκείνων που χρησιμοποιούνται για μεταφορά επικινδύνων εμπορευμάτων, οποιαδήποτε και αν είναι η ημερομηνία εγγραφής τους- ότι τα Κράτη μέλη που προτίθενται να ασκήσουν το δικαίωμα που τους παρέχει το άρθρο 20 παράγραφος 1 δεν θεώρησαν σκόπιμο να καθορίσουν ότι οι μεταφορείς πρέπει να τοποθετήσουν και χρησιμοποιήσουν σε οχήματα μεταφοράς επικινδύνων εμπορευμάτων- συσκευή  ελέγχου που να πληροί τους όρους του κανονισμού (ΕΟΚ) αριθ. 1463/70 εφ' όσον ο εξοπλισμός αυτός θα πρέπει να αντικατασταθεί την 1η Ιανουαρίου 1975- ότι επί πλέον, η αγορά δεν διαθέτει ακόμα συσκευή ελέγχου που να συμφωνεί με τις προδιαγραφές του  κανονισμού (ΕΟΚ) αριθ. 1463/70- ότι είναι ιδιαίτερα σημαντικό για την οδική ασφάλεια και την επιτήρηση της εργασίας, τα οχήματα που χρησιμοποιούνται για τη μεταφορά επικινδύνων εμπορευμάτων να εφοδιασθούν με συσκευή ελέγχου όσο το δυνατό συντομότερα- ότι η χρησιμοποίηση, σ' αυτά τα  οχήματα, συσκευής ενός τύπου που έχει εγκριθεί σε εθνικά πλαίσια πρέπει να είναι επιτρεπτή κατά τη διάρκεια της μεταβατικής περιόδου- ότι η εξαίρεση που προβλέπεται στο άρθρο 20 παράγραφος 2 πρέπει κατά συνέπεια να επεκταθεί και στα οχήματα που  χρησιμοποιούνται για μεταφορά επικινδύνων εμπορευμάτων, τα οποία ενεγράφησαν πριν την 1η Ιανουαρίου 1975 και εφοδιάσθηκαν πριν την ημερομηνία αυτή με τέτοια συσκευή, έτσι ώστε να δύναται η τελευταία αυτή να χρησιμοποιηθεί μέχρι την 31ηΔεκεμβρίου 1979- ότι σύμφωνα με το άρθρο 133 της πράξεως προσχωρήσεως και το κεφάλαιο III παράγραφος 4 του παραρτήματος VII αυτής, η υποχρεωτική χρησιμοποίηση της συσκευής ελέγχου ανεβλήθη για τα νέα Κράτη μέλη μέχρι την 1η Ιανουαρίου 1976- ότι η ημερομηνία στην οποία  αναφέρεται η ανωτέρω εξαίρεση πρέπει, όσον αφορά τα νέα Κράτη μέλη, να συμπίπτει με την ημερομηνία αυτή,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο μόνο  Το άρθρο 20 του κανονισμού (ΕΟΚ) αριθ. 1463/70 συμπληρώνεται ως εξής:  "3. Κατά παρέκκλιση από το άρθρο 4 παράγραφος 1 εδάφιο β), η τοποθέτηση και χρησιμοποίηση συσκευής ελέγχου που συμφωνεί με τα παραρτήματα I και II του παρόντος κανονισμού είναι υποχρεωτική μόνο από την 1η Ιανουαρίου 1980 για οχήματα εγγεγραμμένα πριν  την 1η Ιανουαρίου 1975 και εφοδιασμένα πριν την ημερομηνία αυτή με συσκευή ελέγχου ενός τύπου που έχει εγκριθεί σύμφωνα με τη παράγραφο 1 του παρόντος άρθρου. Για τα νέα Κράτη μέλη η ημερομηνία 1η Ιανουαρίου 1975 αντικαθίσταται από την ημερομηνία 1η  Ιανουαρίου 1976." Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 25 Ιουνίου 1973.  Για το Συμβούλιο Ο Πρόεδρος R. VAN ELSLANDE  (1) ΕΕ αριθ. Ν 164 της 27. 7. 1970. σ. 1.